cyanic-selkie/wikianc huggingface dataset:
Dan McMichael
Dan McMichael (født ca. 1860, død 6. februar 1919) var en irsk manager, kasserer, sekretær og fysioterapeut i den skotske fotballklubben Hibernian i løpet av 1890-tallet og tidlig på 1900-tallet. Han er den eneste manageren som har hatt ansvaret for Hibs i to adskilte perioder. Han var den første som innehadde tittelen manager i klubben i årene 1900-1903, og deretter kom han tilbake til klubben i 1904, etter at Phil Kelso forlot stillingen for å trene Arsenal. Han skulle så forbli manager for Hibs i de femten neste årene, noe som fortsatt gjør ham til den som har vært manager for klubben over lengst tid.
McMichael, som var sprinter i sin ungdom, hjalp til med å gjenreise klubben etter at den ble truet med nedleggelse tidlig på 1890-tallet. Han ble manager for klubben i 1904 etter at den hadde blitt aksjeselskap, noe som betydde at laget ikke lenger ble ledet av en komité. I realiteten var han manager før 1904 også, og han ledet laget som vant den skotske FA-cupen i 1902 og ligamesterskapet i 1903.
McMichael tjenestegjorde både som Hibs-manager og i en rekke andre stillinger inntil sin død av spansesykepandemien i 1919.
Get Thrashed: The Story of Thrash Metal
Get Thrashed: The Story of Thrash Metal er en amerikansk dokumentar om thrash metal, regissert av Rick Ernst. Filmen ble ferdig i 2006 og har foreløpig bare blitt vist på filmfestivaler, stort sett bare i USA. Første gang den ble vist var på Raindance Film Festival i London, 3. oktober 2006. Filmen kom på DVD 16. september 2008. Get Thrashed følger thrash metal fra begynnelsen av 1980-tallet og fram til i dag, hvor stor sjangeren var og har blitt og hvor mye den har betydd for heavy metal.
Filmen inneholder intervjuer med Metallica, Slayer, Anthrax, Exodus, Godsmack, Hatebreed, Megadeth, Testament, Overkill, Death Angel, Shadows Fall, Meshuggah, In Flames, Strapping Young Lad, Stone Sour, Superjoint Ritual, Lamb of God, Vio-lence, Kreator, Sodom, Destruction, Nuclear Assault, Voivod, Chimaira, Biohazard, Chris Jericho, Sepultura, Kittie, The Haunted, DRI, Soilwork, Killswitch Engage, Heathen, Hirax, Brian Slagel, Jon og Marsha Zazula, i tillegg til forfatterne Ian Christe (Sound of the Beast) og Steven Blush (American Hardcore), New York metal radio-DJ Eddie Trunk, Rampage Radios Ron Quintana og KNACs DJ Will.
Vojna okontsjena. Zabudte...
'Vojna okontsjena. Zabudte...' (originaltittel: Война окончена. Забудьте…) er en russisk film fra 1997, regissert av Valerij Khartsjenko.
Handling
Hovedpersonen er en enkel russisk kvinne. Sønnen hennes er i det russiske militæret. Den russiske konflikten i Tsjetsjenia her nylig begynt
Moren hans blir stadig mer bekymret over mangelen på rapporter om hvordan det går med sønnen hennes. Hun forsøker å få sønnen sin ut av dette marerittet, før det er for sent.
Ulrikke Eleonore Sigwardt Greve
Ulrikke Eleonore Sigwardt Greve (født 26. mai 1868 på Vang (Hamar) i Hedmark, død 1951) var en norsk tekstilkunstner og forfatter.
Familie
Hun var datter av sykehusdirektør Mathias Sigwardt Greve (1832–1912) og Blanca Olivia Juell (1836–1918), se slekten Greve. Hun var søster til blant andre arkitekten Bredo Greve og forfatteren Signe Greve Dal.
Fra 1895 til 1902 var hun gift med apotekeren Carl Mathias Ulstrup Dahle.
Utdannelse
I 1892 hadde hun tatt apotekereksamen. Imidlertid kom hun ikke til å fortsette på denne vei. Gjennom sin far var hun tidlig blitt interessert i kunsthandverk, særlig i tekstilkunst, og gikk snart helt over til dette fag.
Tekstilkunst
Hun ble i 1900 bestyrer av Nordenfjeldske kunstindustrimuseums vevskole, Trondheim. Fra 1905 hadde hun eget atelier i Oslo. Hun utførte tepper etter kartonger av blant annet Gerhard Munthe, Arne Kavli, Sverre Pettersen og egne komposisjoner. I 1904 hadde hun en utstilling i Christiania der hun stilte ut tretten billedtepper laget etter Munthes kartonger. Disse arbeidene vant stor anerkjennelse, og ble valgt ut til å representere Norge på Verdensutstillingen i St. Louis i 1904. Greves tekstilkunst ble også vist på Verdensutstillingen i Liège i 1905. På begge utstillingene ble hennes arbeider belønnet med en gullmedalje.
Greve vevet teppene som utsmykker Hardråderommet i Oslo rådhus. Utkastene til teppene, som ble kalt («tjeldinger»), var tegnet av Axel Revold. Intensjonen var at teppene skulle gjenspeile hvordan man utsmykket representasjonsrom i middelalderen. Det første teppet skildrer Harald Hardrådes fall ved Stamford Bridge i England i 1066. Teppet er utført i middelalderstil etter en miniatyr av Matteus av Paris fra 1200-tallet. På motsatt side av rommet henger tepper som skildrer Harald som Oslos grunnlegger.
M1 (Thompson)
Submachine Gun, Calibre .45ACP, M1 (Thompson) er en amerikansk maskinpistol i kaliber .45 ACP.
Ulrikke Eleonore Sigwardt Greve
Tekstilkunst
Arbeider av Ulrikke Greve ble innkjøpt av blant andre Kunstindustrimuseet i Oslo og Nordenfjeldske Kunstindustrimuseum.
M1 (Thompson)
Maskinpistoler generelt oppsto som et behov fra den første verdenskrig, da man innså at infanteriet trengte et håndholdt våpen med rask skuddtakt som kunne «feie skyttergravene rene (for fiender)». De første maskinpistolene ble produsert og levert helt på slutten av den første verdenskrig.
Ulrikke Eleonore Sigwardt Greve
Tekstilkunst
Oppslagsverket Gyldendals store konversasjonsleksikon fra 1959 trekker frem flere av hennes arbeider i sin omtale av Ulrikke Greve:"«Blant hennes vevarbeider kan nevnes Den blå skog etter Kavlis maleri, Osloteppet etter kartong av Sverre Pettersen, et teppe etter egen komposisjon skjenket av den norske stat til Der internasjonale arbeidsbyrå i Genève og to tepper etter Revolds kartonger i Oslo Rådhus.»"Osloteppet ble vevet til Foreningen Brukskunsts paviljong på Bergensutstillingen i 1928. Det kom deretter i Oslo Håndverks- og Industriforenings eie, og er avbildet på s. 343 i verket Norsk Kunsthistorie (1983).
M1 (Thompson)
Originalmodellen til M1 så dagens lys i 1918, og var et ganske så vellaget våpen, men ble først verdenskjent i forbudstiden (primært som «gangstervåpen»), under navnet Tommygun. Produsenten hadde klart å få den likestilt med pistoler og rifler, og våpenet kunne dermed i stor grad kjøpes i en hvilken som helst jernvareforretning i USA, noe som resulterte i store salgstall.
Ulrikke Eleonore Sigwardt Greve
Forfatterskap
Ulrikke Greve interesserte seg også for litteratur og ga selv ut noen få skjønnlitterære verk. Debuten i 1890 bar betegnelsen «novelle» på tittelbladet. Boken er imidlertid på 178 sider, og fortellingen er oppdelt i flere avsnitt. Hennes andre og siste utgivne verk var til sammenligning på 158 sider, og bar betegnelsen «roman».
M1 (Thompson)
Thompson ble designet av den amerikanske general John T. Thompson, og bærer derfor hans navn. Ingen av de militære styrkene i USA ville ha et slikt våpen, da de mente det var unødvendig («det var jo ikke krig lenger»). Det var først gangsterne som tok dette våpenet i bruk, på 1920-tallet. Politiet så raskt hvor effektiv våpenet var og gikk selv til anskaffelse av det for å bruke det imot gangsterne.
Ulrikke Eleonore Sigwardt Greve
Forfatterskap
Debutnovellen ble gjenstand for en kort anmeldelse i avisen Fredriksstad Tilskuer i november 1890. Anmelderen var lunken til verket:"„«Naar man er ung», Novelle af Ulrikke Greve, H. Aschehoug & Co.s Forlag, er tydeligvis et Debutarbeide og bør som saadant ikke bedømmes for strengt. Det tør ogsaa hænde, at den lille Novelle, trods sin Ubetydelighed og sine Feil, kan indebære Løfter og vidne om noget Talent, men vi skulde dog ønsket, at Talentet havde faaet Anledning til at vise sig noget mere, inden Forfatterindens Forsøg var overgivet til Offentligheden.“"
M1 (Thompson)
Det kom først med et 50-skudds trommelmagasin, med pistolgrep som forskjefte foran magasinet, men etter hvert kom produsenten opp med et 20-skuddsmagasin. Britene var de første til å bestille våpenet for krigsbruk, etter at å ha truffet på tysk infanteri utstyrt med MP 38 i Frankrike under annen verdenskrig, da dette var det eneste våpenet av denne typen de kunne få kjøpt. Ut ifra erfaringene britene gjorde med sine Tommyguns, og det samme med amerikanernes under japanernes erobring av Filippinene, ble det utviklet flere typer Thompson, deriblant versjoner med rett forskjefte.
Virkemåte
Thompson kan veksles mellom helautomatisk og halvautomatisk ild.
Eksterne lenker
Maskinpistol fra gangstertiden - artikkel og video fra forskning.no 20.10.12
Morten Toft Olsen
Morten Toft Olsen (født 11. oktober 1984) er en dansk håndballspiller.
Han representerte Danmark under Sommer-OL 2016 i Rio de Janeiro, der han tok gull i herrenes turnering.
Sabiote
Sabiote er en by og kommune i det sørøstlige Spania, i provinsen Jaén. Kommunen har 3,867 innbyggere (2021).
Berge
Berge er et vanlig gårdsnavn og etternavn i Norge. Navnet har i de fleste tilfellene bakgrunn i gammelnorsk dativ entall bergi. I 2013 hadde 6,884 nordmenn etternavnet Berge.
Skip
Rederiet Sig. Bergesen d.y. har brukt Berge som første navn på flere skip:
Saiph
Saiph (κ Ori / κ Orionis / Kappa Orionis / 53 Orionis) er den sjette klareste stjernen i stjernebildet Orion. Blant de fire klare stjernene som danner «hovedfirkanten» i Orion, er den stjernen i det sørøstre hjørnet. En observatør på den nordlige halvkule vil se den som stjernen nederst til venstre i Orion, og en observatør på den sørlige halvkule vil se den øverst til høyre. Navnet kommer fra arabisk saif al jabbar, direkte oversatt kjempens sverd.
Air Battalion Royal Engineers
Air Battalion Royal Engineers (ABRE) var en forløper til Royal Flying Corps, som var forløper til Royal Air Force. Den var den første enheten i Storbritannias forsvar som tok i bruk fly.
Bataljonen ble opprettet i 1911 og sprang ut fra School of Ballooning som var blitt opprettet i 1888. Den besto av to kompanier og et hovedkvarter ved Farnborough flyplass. 1. kompani cokuserte på luftskip og ballonger mens 2. kompani var oppsatt med fly.
I oktober 1911 benyttet italienerne fly under den italiensk-tyrkiske krig i Libya. Denne utviklingen var bakgrunnen for at britiske forsvarsmyndigheter ønsket å etablere et eget flykorps og 12. april 1912 ble Royal Flying Corps opprettet.
Sde Boker
Sde Boker (hebraisk: שְׂדֵה בּוֹקֵר, = Gjetermarken) er en kibbutz i Negevørkenen sør i Israel. Den er mest kjent som stedet der den første statsministeren i Israel, David Ben-Gurion, bodde etter at han pensjonerte seg. Den hører til Ramat HaNegev regionale kommune.
Historie
Det lå en stor gård eller en liten landsby her i tidlig islamsk tid, fra sent på 600-tallet til tidlig på 800-tallet. Det finnes ruiner av dusinvis av strukturer, blant annet en moské med hundrevis av arabiske inskripsjoner.
Kibbutzen ble grunnlagt den 15. mai 1952.
I 1953 fratrådte David Ben-Gurion sitt statsministerembete og flyttet til denne kibbutzen. Selv om han kom tilbake til politikken i 1955, fortsatte han å bo i kibbutzen frem til han døde i 1973. Han ble gravlagt i nærheten ved Midreshet Ben-Gurion ved siden av kona Paula Ben-Gurion.
Ben-Gurion flyttet til kibbutzen på grunn av sin visjon å dyrke opp den tørre Negevørkenen og bygge opp de omkringliggende byene, blant annet Yeruham og Dimona. Han trodde at Negev en dag skulle bli hjemsted til mange jøder som flyttet til Israel, og han følte at Sde-Boker var en banebryter og et eksempel til etterfølgelse.
Stedet er også kjent for beduin teltene sine.
Ben-Gurions hjem i kibbutzen, «Tzrif Ben-Gurion», er blitt museum.
Fanni Gyurinovics
Fanni Gyurinovics (født 24. oktober 2001) er en ungarsk konkurransesvømmer.
Santa Elena (Jaén)
Santa Elena er en by og kommune i det sørøstlige Spania, i provinsen Jaén. Kommunen har 887 innbyggere (2021).
Alucra
Alucra er en by med 9 119 innbyggere (2017) i den tyrkiske provinsen Giresun. Den ligger nord for Çamoluk, nordvest for Şiran sør for Espiye og øst for Şebinkarahisar.
Thermaltake
Thermaltake er en taiwansk maskinvareprodusent som ble grunnlagt i 1999. Selskapet produserer kjøleprodukter for stasjonære PC-er, PC-kabinetter, strømforsyninger og eksternt tilbehør som mus, tastaturer og hodetelefoner. De er populære blant gamere og data-entusiaster generelt.
Olympia Heist op den Berg
Olympia Heist op den Berg er en belgisk ishockeyklubb fra Heist-op-den-Berg. Den ble grunnlagt i 1959 og spiller i National league.
Thabiso Dlamini
Thabiso Dlamini (født 27. mai 1993) er en eswatinisk bokser.
Roland W. Burris
Roland Wallace Burris (født 3. august 1937 i Centralia i Illinois i USA) er en amerikansk politiker som senator for delstaten Illinois. Han var comptroller i delstaten fra 1979 til 1991, og så statsadvokat i delstaten fra 1991 til 1995.
Den 30. desember 2008 ble han nominert av delstatens guvernør Rod Blagojevich til det senatssetet som var blitt ledig i og med senator Barack Obamas valg til president. Avgjørelsen var svært kontroversiell fordi Blagojevich ble arrestert på grunn av korrupsjonsanklager; han ønsket å selge senatsetet. Nominasjonen av Burris kom mens Blagojevich var løslatt mot kausjon. Ettersom denne nominasjonen så måtte gjennom en politisk prosess både i Illinois og Washington D.C., var det i lys av de da pågående etterforskningene mot Blagojevich usikkert om Burris faktisk ville ende opp i Senatet.
15. januar, tolv dager etter at de andre senatorene ble tatt i ed, ble også Burris til slutt tatt i ed av visepresident Dick Cheney og dermed senator også i gavnet.
10. juli 2009 gjorde han det klart at han ikke stilte til gjenvalg i 2010.
Drømmen om Rita
Drømmen om Rita er en svensk-finsk filmkomedie fra 1993.
Handling
Den pensjonerte filmfotografen Bob som har oppkalt datteren etter Rita Hayworth blir enkemann, og rømmer for å lete etter en gammel flamme. Datteren reiser etter og finner ham og de fortsetter letingen i Danmark. Turen blir for dem en oppdagelsesreise på flere plan.
Şebinkarahisar
Şebinkarahisar er en by med 22 088 innbyggere (2017) i den tyrkiske provinsen Giresun. Den ligger nord for Akıncılar, nordøst for Suşehri, sør for Dereli og vest for Alucra.
Trupialer
Systematikk
Systematikken for denne familien har lenge vært et subjekt for ulike oppfatninger. I 1968 hevdet E. R. Blake, i J. L. Peters’s Check-list of Birds of the World, at det var 91 arter fordelt i 25 slekter. C. G. Sibley og B. L. Monroe anerkjente i 1990 i sitt verk om verdens fugler 97 arter fordelt i 26 slekter, mens A. Jaramillo og P. Bruke i sitt verk fra 1999 anerkjente 103 arter fordelt i 26 slekter. Ifølge Handbook of the Birds of the World anerkjennes det nå 111 arter fordelt i 31 slekter.
Opprinnelsen
Det er uenighet om opprinnelsen til denne familien. Noen mener den kan ha oppstått i Nord-Amerika (blant annet E. Mayr), andre at den kan ha oppstått i Sør-Amerika (blant annet Sibley og J. E. Ahlquist). De eldste fossile beviser (slektene Cremaster, Pandanaris og Pyelorhamphus) man har stammer fra pleistocen og ble funnet i Nord-Amerika, men den store genetiske variasjonen blant artene indikerer en opprinnelse i sen miocen. Da var Nord- og Sør-Amerika separert av et arkipel, som strakk seg fra dagens sørlige Mexico og sørover til dagens nordlige Colombia. Dette arkipelet eksisterte til for cirka 3,5 millioner år siden, da Mellom-Amerika og Panamaeidet oppsto og dannet en kontinuerlig landmasse mellom de to kontinentene.
Arter ifølge Clementslisten
Listen over arter nedenfor er basert på den såkalte Clementslisten og er nødvendigvis ikke komplett. Norske navn etter Norske navn på fulger.
Montezumaoropendola, Chocooropendola og Amazonoropendola var tidligere klassifisert i en egen slekt Gymnostinops. Peruoropendola var tidligere regnet til slekten Psarocolius. Denne omklassifiseringen ble begrunnet ut i fra undersøkelser av mitokondrie-DNA.
Operativsystemets historie
Operativsystemets historie er nært sammenvevet med datamaskinens historie.
Sri Tiller Ganesha-tempelet
Sri Tiller Ganesha-tempelet er et hindutempel på Tiller i Trondheim. Tempelet, som ble åpnet i 2005, ble bygget av hinduer fra Sri Lanka. De har drevet den frivillige organisasjonen Eelam Tamilar Sangam siden 1981.
Operativsystemets historie
Andre generasjon (1955-1965)
På 1950-tallet ble transistoren oppfunnet, og bildet endret seg radikalt. Nå ble det forskjellige mennesker som stor for henholdsvis utvikling, bygging, programmering og drifting av datamaskinene, og programmer ble lagret på hullkort som de forskjellige utviklerne kunne ta med seg ned i datarommet og kjøre. Programmeringsspråk som Fortran dukket også opp. Siden mye tid gikk med til å bytte hullkort, behandle utskrifter og lignende, så man raskt at et bedre system trengtes. Dette ble batchjobben, hvor en stabel hullkort ble lest inn på magnetisk tape og kjørt etter som datamaskinen ble ledig. Ofte var det flere datamaskiner involvert, én som var god på å lese hullkort og skrive tape og én som var god på å kjøre aritmetikk (for eksempel henholdsvis IBM 1401 og IBM 7094).
Sri Tiller Ganesha-tempelet
Tempelet er et treffsted for alle hinduer i hele Trøndelag. Rundt 380 medlemmer sokner til tempelet. Det er gudstjeneste hver kveld kl. 19.00, og særskilte seremonier ved høytider og fredager.
Ved den høytidelige åpningen av tempelet ble det avlevert egen hilsen fra den norske regjeringen ved statssekretær Berit Øksnes Gjerløw.
Operativsystemets historie
Andre generasjon (1955-1965)
En typisk jobb er illustrert i figuren til høyre. Den besto av et input-kort, et kort med instruksjoner om hva som skulle lastes, en rekke kort som inneholdt programmet, et kort som fortalte datamaskinen at programmet som akkurat var kompilert skulle lastes i minnet, et kort som fortalte datamaskinen at programmet skulle kjøres, et sett kort med dataene som skulle brukes under kjøring og et kort som fortalte at stabelen med kort var slutt. Kontrollkortene kan sees på som en forgjenger til dagens skriptspråk og kommandotolker.
Operativsystemer på denne typen inkluderte FMS (Fortran Monitor System) og IBSYS, IBM sitt operativsystem for 7094-modellen.
Tredje generasjon (1965-1980)
På begynnelsen av 1960-tallet hadde de fleste produsenter to sett produkter; en datamaskinserie for bruk til vitenskapelig tallknusing og en datamaskinserie for bruk til lesing og sortering av data. Denne første typen ble brukt innenfor vitenskap og beregninger, og den andre ble brukt av banker og forsikringsselskaper. Det var dyrt å ha to separate produktserier, og IBM løste dette ved å introdusere System/360. Denne ble levert i et antall forskjellige konfigurasjoner etter kundens behov, og skulle i teorien kunne kjøre samme programvaren uavhengig av akkurat hvilken konfigurasjon den hadde. 360 var den første serien datamaskiner som brukte integrerte kretser, og hadde en stor fordel på ytelse i forhold til pris foran forrige generasjon datamaskiner, som var bygget opp av individuelle transistorer.
En annen teknikk var spooling, som besto i av at man hentet inn jobbene på disk så snart hullkortene var brakt ned til datarommet. Dette medførte at en jobb kunne hentes inn i minnet så snart en annen jobb var ferdig. Dette eliminerte og mye bæring av tape fram og tilbake mellom lesemaskinen og regnemaskinen.
Disse to framskrittene førte til et problem for programmererne, som tidligere hadde hatt datamaskinen for seg selv da de kjørte jobbene sine, noe som gjorde feilfinning mye enklere. Nå var det ofte et flere timer mellom da jobben ble sendt ned til datasenteret og når utskriften kom tilbake. Dette gjorde at man utviklet systemer med flere terminaler, hvor hver programmerer kunne gi kommandoer til datamaskinen etter forgodtbefinnende. Siden en programmerer som feilsøker i et program gir kommandoer som kan utføres fort, altså ikke av typen «sortér en million felter i databasen», så fungerte dette greit. Dette ble kalt timesharing.
Etter dette forsøkte man å bygge enorme systemer hvor hundrevis av brukere hadde terminaler. Et eksempel er MULTICS (MULTIplexed Information and Computing Service), som skulle tilby datakraft til alle i Boston. Dette konseptet var vanskelig å sette ut i praksis, og medførte blant annet at General Electrics ga opp datamaskiner i det store og hele. MULITCS innførte dog en rekke idéer som ble brukt senere.
En annen trend på tiden var stadig kraftigere og billigere minimaskiner som for eksempel DEC PDP-1 fra 1961. Disse ble brukt til all mulig slags databehandling som ikke krevde ekstrem «nummerknusing», og ble veldig utbredte. Et resultat av dette var at Ken Thompson, en av bidragsyterne på Bell Labs til MULTICS, fant en ubrukt PDP-7 og skrev en redusert enbrukersversjon av MULTICS. Dette arbeidet ble senere spiren til Unix. Bruken av Unix tok av og spredde seg til alle typer maskiner. Etter hvert fordrev de alle de proprietære operativsystemene fra stormaskiner, med unntak av IBMs MVS og DECs OpenVMS. MVS overlevde på grunn av antall installerte maskiner som brukte det, og OpenVMS overlevde i bank- og finansverdenen på grunn av pålitelighet, sikkerhet og bevaring av data.
Fjerde generasjon (1980–)
Etter hvert som integrerte kretser ble tatt i bruk i stor skala kom den personlige datamaskinen på markedet. Arkitekturen på personlige datamaskiner var ikke ulik minimaskiner, men prisen var mye lavere. En annen forskjell var at de var beregnet på brukere uten solide datakunnskaper, og sånn sett måtte være brukervennlige.
Tidlig på 1980-tallet kom Commodore og Apple med OSer med et til dels grafisk brukergrensesnitt, henholdsvis for Commodore PET og Apple II. Digital Research kom med CP/M, et enkelt operativsystem for forretningsbruk - men dette kunne også brukes på flere produsenters datamaskiner. Etter hvert som teknologien modnet så Commodore med sin Amiga, Atari med sin GEM og Apple med sine Lisa og Macintosh, og alle disse hadde fullt utbygde grafiske brukergrensesnitt. Det som i dag er programvaregiganten Microsoft kom etter hvert med MS-DOS, sterkt influert av CP/M og Windows, sterkt influert av Macintosh. De forskjellige konkurrentene kom etter hvert i finansielle problemer, og Microsoft dominerer i dag markedet for personlige datamaskiner.
Midt på 1980-tallet kom de første datanettverkene og distribuerte operativsystemene. Dette førte til at operativsystemene måtte være klar over at nettverkene og andre datamaskiner fantes, og tillate brukerne å logge inn på andre maskiner for å for eksempel flytte filer. Et distribuert operativsystem synes ikke for brukeren; det lar ham bruke en datamaskin med flere prosessorer som om det skulle være én enkelt prosessor i en tradisjonell arkitektur. Dette siste konseptet er det mest kompliserte av de to, og krever nye paradigmer, ikke bare noen kodelinjer ekstra.
Sibilanter
Sibilanter er en gruppe språklyder som utgjør en undergruppe av frikativer. De skiller seg fra de øvrige frikativene ved at de uttales med avrunda tunge slik at luftstrømmen går gjennom en kanal som utgjøres av sidene av tunga og munntaket. Dette produserer en høyfrekvent hvislelyd, med en høyere tone enn de andre frikativene.
Norsk har sibilantene, og.
Symboler
Det internasjonale fonetiske alfabetet har følgende symboler for sibilantene:
Norsk ortografi
Sibilanten skrives vanligvis som s i norsk, og av og til som c i importord. skrives vanligvis sj, skj, sk eller rs.
Genitivs-apostrof
I norsk offisiell rettskrivning brukes genitivs-apostrof kun etter ord som slutter på. Aftenposten benytter genitivs-apostrof ved alle sibilantlyder.
Omegatåken
Omegatåken ble oppdaget av Jean-Philippe de Cheseaux i 1745.
Charles J. Pedersen
Charles J. Pedersen (født 3. oktober 1904 i Pusan, Korea, som norsk statsborger, død 26. oktober 1989 i Salem, Salem County, New Jersey) var en amerikansk kjemiker og nobelprisvinner.
Sammen med Donald J. Cram og Jean-Marie Lehn ble Pedersen tildelt Nobelprisen i kjemi  i 1987, for deres utvikling og anvendelse av molekyler med   strukturspesifikk interaksjon av høy selektivitet. Cram og Lehn delte  den ene halvparten av prispengene, mens Pedersen fikk den andre   halvparten.
Cram, Lehn og Pedersen lyktes med å fremstille molekyler  med spesifikke og selektive funksjoner. De ble integrert med andre  molekyler som de passet sammen med gjennom struktur og form. Molekylene  etterlignet eksisterende enzymer og kunne dermed benyttes til å studere funksjonene til slike stoffer.
Gramo
Gramo er et norsk vederlagsbyrå for musikere, artister og plateselskaper. Foreningen ble stiftet 7. juni 1989 av FONO, IFPI Norge, Norsk Musikerforbund, Norsk Tonekunstnersamfund, Norsk Skuespillerforbund og Skuespillerforeningen av 1978 som følge av innføring av § 45b i åndsverkloven. På vegne av utøvende kunstnere og produsenter forvalter Gramo deres rett til vederlag når innspilt musikk blir kringkastet eller offentlig fremført på annen måte. Gramo oppkrever vederlag fra radiostasjoner, kafeer, hoteller, butikker og andre som anvender innspilt musikk i offentlig fremføring. Pengene blir fordelt til samtlige som har medvirket på innspillingene.
Gramo er godkjent av Kulturdepartementet som organisasjon for oppkreving og fordeling av vederlag.
Elytrimitatrix
Elytrimitatrix er en slekt av underamilie av trebukker (Cerambycidae).
Utseende
Middelsstore (den nordamerikanske arten 16-25 millimeter), slanke, blanke, mer eller mindre brunlige trebukker, ofte med lyse flekker på dekkvingene. Antennene er slanke og lengre enn kroppen, i alle fall hos hannene. Hodet er rundet, pronotum sekskantet med en pigg midt på hver sidekant. Dekkvingene er avsmalnende bakover, beina middels lange med fortykkede lår.
Utbredelse
Slekten er utbredt i Mellom-Amerika med én art i det østlige USA.
Valerij Khartsjenko
Valerij Nikolajevitsj Khartsjenko (Валерий Николаевич Харченко (1938–2019)) var en russisk regissør, manusforfatter og skuespiller.
Troas
Troas (gresk: Τρωας) er det historiske navnet på Bigahalvøya i det nordvestlige hjørnet av Tyrkia. I dag er det den tyrkiske provinsen Çanakkale som har sitt moderne navn fra provinshovedstaden Çanakkale. Den er omgitt av ved Dardanellene i nordvest, Egeerhavet i vest og adskilt fra resten av Anatolia av fjellpartiet som utgjør fjellet Ida. Troas har to hovedelver, Skamandros (dagens Karamenderes) og Simois, som går sammen i det området som inneholder ruinene av Troja. Grenikos, Kebren, Simoeis, Rhesos, Rhodios, Heptaporos og Aisepos var syv andre elver i Troas, og navnene på elvegudene som oppholder seg i hver sin respektive elv.
Historie
Regionen som senere ble kjent som Troas ble kalt for Wilusa av hettittene. Denne identifikasjonen ble først fremmet av Emil Forrer, men ble i stor utstrekning bestridt av de fleste forskere på hettittene fram til 1983 da Houwink ten Cate viste at to fragmenter var fra den samme opprinnelige leirtavlen med kileskrift og i hans analyse av det gjenopprettede brevet fra oldtiden viste at Wilusa var korrekt plassert i nordvestlige Anatolia. I henhold til Trevor Bryce viste de hettittiske tekstene til et antall angrep fra ahhiyawanere, det vil si akajere, mot Wilusa i løpet av 1200-tallet f.Kr., hvilket kan ha medført at kong Walmu ble veltet.
Bryce har også rapportert at de arkeologiske undersøkelsene som ble gjort av John Bintliff på 1970-tallet har vist at et mektig kongedømme som hersket over nordvestlige Anatolia var basert i Troja.
Kongene av Pergamum (i dag Bergama) avga senere området Troas til den romerske republikk. Romerriket under keiserdømmet ble området Troas en del av den romerske provinsen Asia. Under Det bysantinske riket ble det inkludert i thema (bysantinsk provins) av de egeeriske øyer. Etter at muslimene erobret Bysants ble Troas en del av sandsjaket Biga.
I Det nye testamente
Apostelen Paulus besøkte Troas på sin reise i Lilleasia. Han refererte også til Troas da han ba sin medarbeider Timoteus om å dra fra Efesos: "Når du kommer, må du ta med deg kappen som jeg lot bli igjen i Troas hos Karpos, og bøkene, framfor alt pergamentrullene." Det var en reise på rundt 500 km. Paulus ble fulgt av Lukas.
Santiago de Calatrava
Santiago de Calatrava er en by og kommune i det sørøstlige Spania, i provinsen Jaén. Kommunen har 670 innbyggere (2021).
Ben Nevis
Ben Nevis er det høyeste fjellet på De britiske øyer. Fjellet ligger nær Skottlands vestkyst, ikke langt unna byen Fort William. Høyden er 1,344 moh. Det er av de 284 munros, som er den skotske betegnelsen på fjell i Skottland som har en høyde på 914 meter (3,000 fot) eller mer.
Ugjestmildt fjell
Ben Nevis er beryktet for ugjestmilde værforhold. Det gjennomsnittlige været på toppen kjennetegnes av
Ben Nevis trekker til seg mer enn 100,000 besøkende i året. En betydelig del av disse har liten erfaring med ferdsel i fjellene og mange blir derfor fanget av det omskiftlige været. I perioden fra 1990 til 1995 var det eksempelvis 14 dødsulykker i fjellet hvor åtte var folk som forsøkte å klatre opp fjellets klippeside.
Navnet Ben Nevis
Opprinnelsen til navnet Ben Nevis er usikker, men er sannsynligvis en anglifisering av det gæliske Beinn Nibheis. Ordet ben stammer etter all sannsynlighet fra beinn som er et vanlig gælisk ord for fjell. Nibheis er gitt flere betydninger, men blir vanligvis oversatt til truende (venomous) En alternativ fortolkning er at Beinn Nibheis er avledet fra beinn-neamh-bhathais hvor Neamh «himmel, skyer» og bathais «toppen av et mannshode». En litterær fortolkning blir derfor «fjellet med hodet i skyene», eller «Himmelfjellet».
Den første kjente bestigningen av Ben Nevis ble gjort den 17. august 1771 av James Robertson, en botaniker fra Edinburgh, som var i området for å samle botaniske prøver. En annen tidlig bestigning var i 1774 ved John Williams som ga den første opptegnelsen av fjellets geologiske struktur. John Keats klatret fjellet i 1818 og sammenlignet det som å klatre ti St. Pauls katedraler, men uten tilgjengeligheten av trapper. Det var ikke før i 1847 at Ben Nevis ble bekreftet av myndighetene som det høyeste fjellet i Storbritannia og dermed høyere enn det rivaliserende Ben Macdui (1309 moh.).
Ben Nevis et av de tre britiske fjellene som er blitt besteget i forbindelse med den nasjonale konkurransen «The Three Peaks Challenge» (Utfordringen De tre topper). Nordsiden av fjellet med en maksimumshøyde på 600 meter og en strekning på 3 km har mange berømte fjellklatreruter av kategori II og VIII.8. Denne siden av fjellet er dekket av snø til langt på året og hvis man er heldig også hele året. Det blir hvert år holdt en konkurranse i å tilbakelegge strekningen fra Fort William til toppen og tilbake igjen. Rekorden er på 1 time og 25 minutter for menn og 1 time og 43 minutter for kvinner.
Wyatt Sanford
Wyatt Sanford (født 3. november 1998) er en canadisk bokser.
Han representerte Canada under Sommer-OL 2020 i Tokyo, hvor han ble utslått i første runde.
Sjøvollen-skipet
Sjøvollen-skipet (også kjent som Sjøvollskipet) er et vrakfunn fra middelalderen funnet i 1960 og utgravet av Universitetets Oldsaksamling i 1964. Det ble oppdaget ved rydding av stranden ved Vollen, Asker kommune. Arne Emil Christiensen ledet utgravningen i 1963-64 som oppdaget at skipet var ikke forlist, men overlatt i fjæra som uttjent.
Etter å ha blitt utgravet og fjernet fra funnstedet kunne man konstatere at skipet var et fraktfartøy, en kystfarer, datert til år 1210 + – 80 år. Det er mulig å rekonstruere utseendet på fartøyet som skal vært cirka 15-18 meter langt og 5 meter bredt med en høyde fra kjøl til reling på ca. 2,5 m. Byggemåten var eik på eik, med jernklink i suen og trenagler i bordganger og spanter. Styrbord side har blitt bevart fra kjøl til reling i midtskipet, 21 bordganger i alt og 17 spant, hele kjølen er bevart. Spantavstanden, dvs. avstanden mellom spantene på innsiden av fartøyet, varierer mellom 35 og 60 cm fra midt til midt. Løse detaljer som var funnet, besto blant annet av tre tverrbjelker, masten har hatt støtte av disse tverrgående bjelker i høyde med 14. og 16. bordgang.
Sjøvollskipet var et bredt og fyldig fraktfartøy bygget for last enn for å seile fort, som hadde en rekke spor etter reparasjon som tyder på at dette hadde vært i bruk i lang tid. Tynne bord er spikret over sprekker, trenagler er reparert med kilder, små plugger av einer erstattet flere klinknagler av jern. Innsiden er temmelig grov bearbeidet i sammenligning med utsiden, tydelige huggmerker er fremdeles mulig å se. Utsiden av bordgangene har blitt glattet, med dekorativ profil langs hvert bord. Det var et handelsfartøy med seilføring fra 1200-tallet som ikke hatt last ombord ettersom det var uttjent og overlatt til sin skjebne.
En modell av Sjøvollskipet er under arbeid hos Norsk Maritimt Museum i våren 2011.
Niphabryna
Levevis
Disse billene har larver som lever i død ved.
Utbredelse
Arten er kjent fra Indonesia (Flores).
Ken Dagnall
Kenneth Dagnall (født 30. januar 1921, død mars 1995 ) var en fotballdommer fra Bolton i Lancashire i England. Han var en velansett dommer og dømte kamper i den engelske ligaen og var oppnevnt som FIFA-dommer. Han dømte bronsefinalen i verdensmesterskapet i fotball i 1966 i England mellom og. Det spekuleres i at han ville fått dømme finalen i 1966 dersom hadde tapt sin semifinale. Senere i karrieren dømte han blant annet FA-cupfinalen i 1967
Træla-vraket
Træla-vraket er rester av et vrak oppdaget i sommeren 1989 i Teigen, i fjordarmen Træla ved Tønsberg. Trevirket som lot seg dateres, viser at vraket kom fra perioden 1280-1400. Under arbeid med en hyttebrygge om sommeren oppdaget grunneieren vrakdeler i fjæra, og tok kontakt med Norsk Sjøfartsmuseum etter en tid.
Det viser seg å være et mindre klinkbygget fartøy med seilføring. Det største som var funnet av Dag Nævestad fra Norsk Sjøfartsmuseum som undersøkte funnstedet, er kjølsvinet med en lengde på 3,6 meter, med størst bredde rundt mastehullet på 22 cm. Vraket som lå på meget grunt vann rett under den nye bryggen fra 1989 har ikke blitt utgravet, og er sårbart fordi vrakrestene som var funnet, var revet løs av isgang. Ettersom grunneieren ikke hadde meldt fra tidlig nok, var skipstømmeret som ble tatt på land, opptørket og ikke lenger mulig å bevare. Fire løsrevne spant av eik var også funnet. Ett av spantene hadde spor av brann/forkulling på oversiden.
På grunnlag av vrakrestene hadde man konkludert med at fartøyet later til å være et mindre klinkbygget seilfartøy på rundt 30 fot lengde (under ti meter) fra middelalderen.
Cyclommatus zuberi
Cyclommatus zuberi er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En middelsstor til stor (hannen 30-63 millimeter lang), litt matt metallisk farget hjortbille. Farge er mørkbrun til svart med en svak, bronseaktig metallisk glans. Arten er nokså variabel i størrelsen, hos hannen er kjevene forholdsvis større jo større hannen er (allometrisk vekst). Store hanner har kraftige mandibler med en innoverrettet tann litt utenfor midten og en kraftig, firkantet, innoverrettet tann nær spissen. Middelsstore og små hanner har gjerne også en kraftig tann ved roten av mandiblene. Antennene er ganske lange og tynne, omtrent så lange som hodets bredde. Hodet har skarpe sidekjøler og et par skråkjøler som løper fra sidene bakover mot midten, slik at de avgrenser et halvmåneformet område oppe på hodet. Pronotum utvider seg forover, forkanten er opphøyd som en krage bak hodet. Dekkvingene er blanke uten synlig punktering. Beina er slanke. Hunnen er mye mindre enn hannen, uten forstørrede kjever, ofte mørk på farge, i motsetning til hannen er kroppen tydelig og tett punktert.
Levevis
Larvene utvikler seg i råtne trestammer.
Utbredelse
Arten lever på Filippinene, der den forekommer på de fleste av øyene.
Mia Berner
Hun arbeidet som akademisk lærer og skrev flere lærebøker og vitenskapelige artikler innen filosofi, psykologi og sosiologi. Fra 1985 hadde hun en betydelig litterær produksjon. Berner var jevnlig bidragsyter i flere tidsskrifter, blant annet Vinduet, gjennom flere tiår.
På grunn av sitt arbeide i motstandsbevegelsen flyktet Berner til Sverige under andre verdenskrig. Hun var med i den såkalte Næss-gruppa på Universitetet i Oslo under krigen. Motstandsgruppa var ledet av den unge filosofiprofessoren Arne Næss og jusstudenten Vilhelm Aubert. Berner lot seg omfavne av Arne Næss, og ikke bare rent logisk. Hun ble hans assistent og har omtalt ham som sin «evige venn». I 1943 måtte hun flykte til Sverige. I Sverige fikk hun en karriere som sosiolog og forfatter. På øya Tjörn utenfor Göteborg, hvor hun bodde fra slutten av 1970-tallet til hun forlot Sverige, drev hun et gårdsbruk og opererte som fisker, ved siden av å lede et sosiologi­institutt i Gøteborg, en jobb hun hadde i 25 år.
I åtte år var hun gift med den finske poeten Pentti Saarikoski, inntil hans død i 1983. I 1985 utgav hun biografien PS – Anteckningar från ett sorgeår, som handler om livet med Saarikoski. Dette er hennes mest kjente og mest solgte bok.
I 2003 flyttet hun fra Sverige til Oslo.
Hun døde i 2009 etter lengre tids sykeleie.
Diktsamlingen Et leskur for vinden og erindringsromanen Tretten ble gitt ut posthumt i 2010.
Confederation Bridge
Confederation Bridge (fransk: Pont de la Confédération) er en bro over Northumberlandstredet, som forbinder Prince Edward Island med fastlandet i New Brunswick i Canada. Innbyggerne kaller broen "the Fixed Link". Den 12,9 km lange kassebroen i betong kostet 1,3 milliarder canadiske dollar, og den åpnet i 1997 etter tre og et halvt år med byggearbeider.
Rick Ross
William Leonard Roberts II (født 28. januar 1976), bedre kjent under artistnavnet Rick Ross (ofte stilisert som RICK RO$$), er en amerikansk gangsterrapper. Han har tatt artistnavnet sitt fra "freeway" Ricky Ross, en tidligere dømt narkobaron. Ross grunnla plateselskapet Maybach Music Group i 2009, og derfra har han gitt ut studioalbumene Deeper Than Rap (2009), Teflon Don (2010), God Forgives, I Don't (2012) Mayback Mitzvah (2012) og Final Chapter (2013). Ross var også den første artisten som ble signert til Diddy's management selskap Ciroc Entertainment. Tidlig i 2012 ble Ross kåret til årets mest populære MC i MTV's årlige kåring.
Biografi
William Leonard Roberts II ble født i Coahoma County, Mississippi, USA og vokste opp i Carol City (Florida), i nærheten av Miami. Etter å ha blitt uteksaminert fra Carol City Senior High School, begynte han på det historisk sett svarte colleget Albany State University på et fotballstipend.
Starten på karrieren
Etter å ha blitt signert til Suave House Records, tidligere label for rapduoen 8Ball & MJG, signerte han etter en stund en avtale med Slip-n-Slide Records, som har vært under Def Jam-«paraplyen» siden 2006. Mens han var signert hos Slip-n-Slide, turnerte Ross med rapperen Trick Daddy og gjorde gjesteforestillinger på andre Slip-n-Slide album.
2006: Port of Miami
Hans debutalbum  Port of Miami ble utgitt i august 2006 og debuterte på topplasseringen på Billboard 200 albumlista, med omsetning på 187 000 enheter etter sin første uke. Christian Hoard fra Rolling Stone magasinet spådde at det ville bli "sommerens største rap album". Den andre singelen hans var "Push It", hvor han sampler "Scarface (Push It to the Limit)", kjenningsmelodien til gangsterfilmen Scarface Musikkvideoen til "Push It" var en etterligning av filmen  I løpet av denne tiden gjorde Ross gjesteopptredener på to singler fra DJ Khaled sitt debutalbum Listennn... the Album med ’’Born-N-Raised’’ og ‘’Holla at me". Port of Miami fikk gull-sertifisering av RIAA den 8. november 2006.
2008: Trilla
I mars 2008 gav Rick Ross ut sitt andre album Trilla, og som det forrige albumet «Port of Miami», debuterte den på toppen av Billboard 200. Den første tilhørende singelen «Speeding» med R. Kelly nådde # 121 på Billboard Hot 100, og den neste, " The Boss" med T-Pain nådde # 17 på Hot 100. I den tredje singelen " Here I Am" hadde han med seg Nelly og Avery Storm. MTV News rangerte Ross på fjerdeplass i deres 2008 "Hottest MC In The Game" liste blant ti rappere. Den fjerde singelen "This Is The Life" med Trey Songz og ble utgitt i juli.
2009: Deeper Than Rap
(Oversatt) "'Jeg ser på markedsføringen og forretningsdelen og alle forskjellige aspekter, det er mange svært flinke tekstforfattere som aldri helt vil forstå musikkindustrien og markedsføre seg selv og komme i en posisjon slik at de kan få inn kapital. Jeg ser på alle slags strategier som folk har brukt og hva som har gjorde dem vellykket. Hva gjør Birdman like relevant i dag etter å ha solgt 50 millioner plater? Slike ting gjør meg nysgjerrig. Å bare se klassen til Jay-Z, hans prestasjoner og se hvordan han sitter rolig tilbake og gjør sine trekk».'"
I mai 2009-utgaven av XXL magazine var Ross på fremsiden med tittelen «Rick Ross Up in Smoke», med et bilde av Ross iført det som tilsynelatende var et par Louis Vuitton solbriller. Kort tid etter publiseringen kontaktet imidlertid en talsperson for Louis Vuitton XXL for å informere om at Ross hadde på seg falske solbriller på fremsidebildet. Det ble senere avslørt at rapperen var iført ekte Louis Vuitton solbriller som hadde blitt forandret av Jacob Bernstein, bedre kjent som "The Sunglass Pimp". Bernstein forsvarte sine tilpasninger til tross for at Louis Vuitton insisterte på at en slik modifikasjon og videresalg av varemerkebeskyttet eiendom ikke var lovlig.
2010: Teflon Don og andre prosjekter
Rick Ross slapp sitt fjerde studioalbum med tittelen Teflon Don, som ble utgitt den 6. juli 2010. Hovedsingelen er "Super High" med Ne-Yo. Skuespiller Stacey Dash gjorde en opptreden i musikkvideoen. En annen offisiell singel ble gitt ut med tittelen "Live Fast, Die Young" som både er produsert av og har med Kanye West. Albumet debuterte på 2.-plass på Billboard 200 med solgte 176 000 eksemplarer den første uken.
I november 2010 annonserte rapper og samarbeidspartneren Diddy fra sin YouTube-konto at han og Ross jobbet med en EP sammen som skulle gis ut i 2011. De endte bare opp med å gi ut en singel som het "Another One".
Diskografi
Diskografien til Rick Ross består av fem studioalbum, et samlealbum, fire mixtaper, fire samarbeidsalbum, et filmmusikk-album, 13 singler og 40 musikkvideoer.
Bildene av Ross som fengselsbetjent
I juli 2008 publiserte nettstedet The Smoking Gun detaljer som knyttet Ross sitt personnummer til en 18 måneder lang stilling som fengselsbetjent ved fengselet South Florida Reception Center. I tillegg la nettstedet ut et fotografi som tidligere hadde blitt offentliggjort av nettstedet Media Take Out av det som skal være Rick Ross i sin fengselsbetjents-uniform. Ross benektet først for at bildet var av ham, men etter overveldende medieoppmerksomhet og sterke bevis innrømmet Ross senere at han arbeidet som fengselsbetjent i Florida på begynnelsen av 90-tallet.
To år sener, den 18. juni 2010, gikk "Freeway" Rick Ross til rettssak mot Roberts for illegal kopiering, noe den tidligere narkobaronen krevde 10 millioner dollar i erstatning for. Rettssaken truet slippet av Teflon Don albumet. Rick Ross avkreftet rykter om at han ville skifte artistnavn til Ricky Rozay på grunn av det pågående søksmålet. Søksmålet ble avvist av rettsvesenet den 3. juli 2010, og Teflon Don ble utgitt som planlagt.
Feid med 50 Cent
I januar 2009 begynte Rick Ross en dissestrid med 50 Cent, fordi han mente 50 Cent hadde sett stygt på ham på BET Awards. Til media sa 50 Cent at han ikke kunne huske å ha sett Ross på utdelingen. Mot slutten av januar hadde Rick Ross laget en dissesang med tittelen "Mafia Music" rettet mot 50 Cent. Bare noen dager senere la 50 Cent ut "Officer Ricky (Go Head, Try Me)" som respons på "Mafia Music". Før 50 Cent så reiste til Venezuela lastet han opp en video med tittelen "Warning Shot", hvor han sa følgende: "Rick Ross - Jeg skal ødlegge livet ditt for moro skyld." I tillegg gav 50 Cent ut de første av sine tegneserier med "Officer Ricky". Tidlig i februar lastet 50 Cent opp enda en video til YouTube hvor han intervjuet "Tia", moren til en av Rick Ross sine barn. Hun bekreftet i videoen at Ross var en tidligere fengselsbetjent og sa samtidig at hun mente hele personligheten hans var falsk og bedragersk.
Rapperen Game, som hadde hatt en langvarig strid med 50 Cent, var på torsdag den 5. februar 2009 med på telefon på radiostasjonen Seattle R&B station KUBE. Da han ble spurt om hvor han stod i striden mellom 50 Cent og Ross tok han 50 Cent sin side og sa at ting "ikke så bra ut for Ross".
På Ross sitt album Deeper Than Rap som kom ut 21. april det året refererte Ross til 50 Cent i sangen "In Cold Blood". I en musikkvideo som ble laget til sangen imiterte han 50 Cent sin begravelse, og Ross hevdet at han dermed hadde gjort slutt på 50 Cent sin karriere. Den samme dagen slapp Ross den nye dissesangen med navnet "Push 'Em Over The Edge", som resulterte i at 50 Cent neste dag slapp den kontroversielle videoen "A Psychic Told Me", hvor han disset DJ Khaled. Den 12. februar gav 50 Cent ut "Tia Told Me", samtidig støttet av Lloyd Banks sin "Officer Down" og Tony Yayo sin "Somebody Snitched".
I et intervju sa 50 Cent at Ross er "Albert fra [filmen] CB4. Har du noen gang sett filmen? Han er Albert." Han sa også "Det blir aldri verre enn dette. Du har en person som har vært fengselsbetjent som bestemmer seg for å basere hele karrieren sin på å skrive materiale fra en dopselger sitt perspektiv."
Feid med Gangster Disciples
Ross slapp i 2010 singelen B.M.F. (Blowin' Money Fast) som senere kom på Teflon Don-albumet. I sangen spøkte han med at han var Larry Hoover mens han solgte dop, en av grunnleggerne av mafiabanden Gangster Disciples (GD). Da Ross i 2012 i tillegg brukte en sekskantet stjerne på coveret til mixtapen The Black Bar Mitzvah begynte han å motta drapstrusler fra GD, ettersom de mente han hadde etterliknet symbolet deres og vanæret dem.
I desember 2012 avlyste Ross først to konserter i Nord-Carolina etter å ha mottatt mange drapstrusler, for det meste i videoklipp over internett. Grunnet enda flere drapstrusler avlyste han også resten av hele turneen.
Den 29. januar 2013 ble Rick Ross og hans kjæreste skutt mot mens de kjørte hjem etter å ha feiret Ross sin 37-årsdag på en nattklubb, men kom uskadet fra det. Det antas at Gangster Disciples står bak.
Charles White Whittlesey
Charles White Whittlesey (født 20. januar 1884 i Florence i Wisconsin, antatt død 26. november 1921 utenfor New York) også kjent som «galopperende Charlie» (Galloping Charlie) var en amerikansk offiser og mottaker av den amerikanske utmerkelsen Medal of Honor. Under Meuse-Argonne-offensiven i første verdenskrig ledet han den amerikanske bataljonen kjent som «The Lost Batallion». Whittlesey forsvant sporløst under mystiske omstendigheter på havet i 1921.